In biołozia, coi fini de ła tasonomia, ła fameja el ze uno dei livełi de clasifegasion sientìfega dei organismi viventi e de altre entità biołòzeghe, de consevensa anca de ła zoołozia, de ła botànega, de ła protistołozia, micolozia, bateriolozia, virołozia. Inte ła organizasion sistèmega, ła ła ze definia cofà rango inferioro a l'órdene e superioro a l'zènaro. Inte el isteso órdene ghe ze de consevensa una o pì fameje, e cadauna fameja ła ze sudivideste in uno o pì zènari. La sudivizion in zènari ła połe èsar precedesta da cheła in sotofameje, che in zoolozia łe połe èsar a so volta divideste in tribù. In zoolozia i nomi de łe fameje i finise senpre co ; ła prima parte ła se baza invese sol nome del zènare che pì łe raprezenta. Ezénpio fameja de apartegnensa de l'Anara beco roso : Cheła dei , insieme a łe altre ła ze una de łe atinenti a l'órdene dei Anseriformi . Sta fameja ła ze par de pì sudividesta inte łe sotofameje Anserinae, Anatinae, etc. St'ùltema sotofameja ła ze oncorpì sudividesta in tribù: Tadornini, Anatini. La tribù dei Anatini ła ciapa drento i zènari Anas, Tachyeres. ogniuno dei cuałi sudividesto ulteriormente in spece.